Москва имҩаԥгахоит Аԥснытәи афорум
17:24 27.05.2022 (ирҿыцуп: 18:11 27.05.2022)
© Sputnik / Игорь РуссакЛоготип на павильоне МИА "Россия сегодня" на XX Петербургском международном экономическом форуме.
© Sputnik / Игорь Руссак/
Аԥснытәи афорум жәларбжьаратәи амедиагәыԥ апресс-центр "Россия сегодня" аҿы имҩаԥгахоит Аԥсны Адәныҟатәи аусқәа рминистрра аԥшьгамҭала.
АҞӘА, лаҵара 27– Sputnik. Аԥснытәи афорум жәларбжьаратәи амедиагәыԥ апресс-центр "Россия сегодня" аҿы имҩаԥгахоит аҩаша, лаҵара 31 азы ҳәа аанацҳауеит Аԥсны Адәныҟатәи аусқәа рминистрра.
Афорум мҩаԥгахоит ареспублика асоциал-економикатә лшара урыстәыла аӡыргареи Урыстәыла арегионқәа рҿы Аԥсны аинвестициатә хыԥша аларҵәареи рзы.
Ауснагӡатә иалахәхоит аҳәынҭқарратәи ауаажәларратәи аусзуҩцәа, анаплакыҩцәа, Аԥсны аҿар аԥхьагылацәа, Москва аккредитациа змоу адипкорпус ахаҭарнакцәа ҳәа аҳәоит арелиз.
Афорум аҿы иалацәажәоит аԥсуа-аурыс ҳәынҭқаррабжьаратә еинырра аҿиара, аихьӡарақәа. Иҷыдоу аҭыԥ ныркылоит ахшыҩҵак ҿыцқәа атәылақәа аҿар ԥхьагылацәа русеицура аконтекст ашьаҭала, иахьазы аҭаххара змоу азанааҭқәа, аиҳаракгьы IT аусхк, еиндаҭрыла аҟыбаҩ змоу аҿар ралагалара.
Аԥснытәи афорум – имобилу амедиагәыԥ ҭыԥуп урыстәылаа Аԥсны дырдырразы, иара ауснагӡақәа, алшарақәа, асоциалтә усхки аекономикеи рыҿиара реилыркааразы.
2022 шықәса мшаԥы 1 азы Аԥсны ААР аҳәамҭа ҟанаҵеит иааиԥмырҟьаӡакәа аус зуа агәаанагареибыҳәаратә мобилтә ҭыԥ Аԥснытәи аинвестициатә форум шаартхаз азы.
Афорум мҩаԥгалахоит ахәаахәҭра-економикатәи аинвестициатәи ускқәа рҿы Аԥсны аусацура еиҳа иазҿлымҳахар зылшо Урыстәыла арегионқәа рҿы.
2022 шықәса мшаԥы 2 рзы, Шәача иаатит актәи Аԥснытәи афорум. Афорум аусутә гәыԥ напхгаҩыс дамоуп Аик Зебелиан, иара Аԥсны Аҳәынҭқарра аиҳабыреи аинвесторцәеи рыбжьара аусура ҳәаақәиҵалоит.
Афорумқәа сынтәа имҩаԥысраны иҟоуп Тула, Ростов-на-Дону, Подмосковие.